# Ootame kandideerima Heaolu ja Taastumise Kooli Taastujate nõukoja liikmeks.

## Taastujate nõukojas asub sügisel 2020 tööle kolm liiget.

Taastujate nõukoda on nõuandev sõltumatu kogemusekspertide ümarlaud, kuhu võib kuuluda kogemusega taastuja, lähedane, riikliku koolituse taustaga kogemusnõustaja.

Taastujate nõukoja liikmetel on võimalus luua võimestavat keskkonda, mis soodustab personaalset taastumist ja edendada CARe mõtteviisi. Kokku tulnud nõukoda seab oma tegutsemise eesmärgid, mille hulka võivad näiteks kuuluda:

* meeskonna nõustamine kogemusteadmise vaatest strateegiliseks planeerimiseks ja töökorralduseks,
* taastumiskooli kursuste koosloome juhendi koostamine ja hinnang selle järgimisele,
* osalemine taastumiskooli kursuste kvaliteedi ülevaatamisel,
* osalemine tagasiside hindamisel ja ettepanekute kogumisel taastujatelt,
* organisatsiooni tutvustamine koostööpartnerite ja sihtgrupi hulgas,
* huvikaitse ja valdkondlik teavitusöö,
* teenuse ja arendusprojektide hindamine kogemusteadmise vaatest,
* jne, jne, jne ☺.

Huvi korral saada palun oma motivatsioonikiri, kus on välja toodud:

* visioon taastujate nõukoja liikmena,
* põhjendused, miks soovid olla Taastujate nõukoja liige,
* valdkonnad, kus soovid olla aktiivne,
* esimesed sammud, mida plaanid ära teha.

Sul võivad olla soovitajad. Motivatsioonikiri saada teele hiljemalt 10. oktoobril ehk ülemaailmsel vaimse tervise päeval aadressile info@heakool.ee.

Valik on korraldatud järgmiselt: kõik Heaolu ja Taastumise Kooli meeskonnaliikmed (va kandideerijad) saavad valimispäeval hääletada. Valime lihthäälte enamuse alusel tekkinud pingereas kolm esimest kandidaati. Võrdsete häälte korral toimub nende kandidaatide vahel valikuks uus hääletus.

Lisaküsimuste korral kirjuta palun info@heakool.ee või helista Anna, 5053907.